Buna ziua,

Ma numesc Alexe Andreea,sunt reprezentantul unei firme care are ca principal obiect de activitate transportul in regim taxi.

Solicit modificarea si completarea OUG pentru pentru modificarea Legii nr. 38/2003 privind transportul în regim de taxi şi în regim de închiriere după cum urmează:

"Art. 15 alin. 2 lit. b) "declarație pe propria răspundere a persoanei desemnate sa administreze, conform căreia dispeceratul deține baza tehnica necesară, personalul autorizat și spatiiile necesare;"

Art. 15 alin.6 " serviciile de dispecerat sunt obligatorii pentru toate taxiurile transportatorilor autorizați, care își desfășoară activitatea intr-o localitate "

Art. 15 alin.7 "Taxiurile vor fi dotate cu statii de emisie receptie, telefoane mobile/tablete sau alt fel de dispozitive, pentru preluarea comenzilor de la clienți. Aceste taxiuri vor avea afișat in exterior numărul de telefon sau modalitatea de contactare a dispeceratului. "

Art. 16 lit. c) "dispeceratul deservește taxiuri pentru care nu a întocmit contract."

Motivatie:

Dispeceratul taxi este conform art.1 lit. j din lege, activitatea conexă transportului in regim de taxi, care preia telefonic sau prin alte mijloace și transmite comenzile clientului prin stația de emisie-receptie către taximetrist.

In cadrul prezentei legi dispecerizarea este un serviciu gratuit acordat clienților de către societăți comerciale anume înființate pentru a fi dispecerat sau de transportatori autorizați care își înființează dispecerat pentru a-și asigura singuri comenzile.

Activitatea de dispecerat taxi se desfășoară conform unui contract între doua părți, dispecerat și transportator autorizat pentru a deservi împreuna in mod civilizat și european clientul.

Noi consideram obligativitatea ca transportatorii autorizați sa fie arondați la un dispecerat sau sa își înființeze un dispecerat propriu, indiferent de numărul de mașini autorizate deținute, pentru ca autoritățile publice și cetățeanul sa poată fi informați transparent asupra identității și legalității transportatorilor.

Având in vedere pericolele ce survin dintr-o meserie care se practica in strada precum și excepțiile de la conduita profesională impecabila pe care ar trebui sa o aibă un taximetrist, atât pentru taximetrist cât și pentru client este necesară crearea unei siguranțe, așa cum definește însăși legea la art. 2 alin. 1 lit. g : " autoritățile administrației publice locale au obligația de a asigura deplasarea persoanelor și a mărfurilor in condiții de siguranța."

Totodata s-au dezvoltat o sumedenie de aplicații pe internet , care asigura exact același serviciu ca un dispecerat taxi, drept pentru care consideram ca este necesară autorizarea expresa și a acestor societăți deținătoare de aplicații, in caz contrar, creându-se in mod direct de către autoritățile statului o concurenta neloiala între cele doua tipuri de operatori economici.

SUSȚINEM MODIFICAREA articolului II după cum urmează:

"Deoarece conform prevederilor art.3 pct.47 din Ordonanța de urgentă a Guvernului nr.27/2011 privind transporturile rutiere, cu modificările și completările ulterioare, transportul rutier efectuat între Municipiul București și localitățile județului Ilfov este definit ca transport public local, prevederile art.19, art.20, alin.(7) și art.52, alin.(3), lit. v) din Legea 38/2003 privind transportul in regim de taxi și in regim de închiriere, cu modificările și completările ulterioare, inclusiv cu cele aduse prin prezenta ordonanta, nu se aplica in cazul transportului in regim de taxi efectuat cu autovehiculele taxi autorizate de autoritățile de autorizare ale Municipiului București și localităților județului Ilfov.

Motivatie:

Art. 3 alin.47 din OG 27/2011 definește noțiunea de transport rutier interjudețean, exceptand transportul dintre municipiul București și localitățile județului Ilfov care este considerat transport public local.

Desi propunerile legislative trebuiesc motivate doar stric cu articole as mai motiva si cu punctul meu personal de vedere asupra vietii cotidiene:dorim o capitala europeana,nu putem vb de orasul Bucuresti individual ,izolat,de sine stator...pt ca sutele de tineri care lucreaza si invata in Bucuresti locuiesc in Ilfov,bariera Ilfov -Bucuresti nu exista ,este impusa de o lege din 2003,astazi,in 2017...o lege care modificata conform realitatii si nevoilor actuale ar face lumina in transportul taxi si ar demonstra ca si noi ,romanii,putem!

Andreea Alexe